‘આવી વાત અપરિણીત યુવતી કોઈ પુરુષને ન કહી શકે.’ માતા બોલી, ‘ખુદ એના પિતાને પણ આ વાતની ક્યાં ખબર હતી ? એ અહીં આવી ત્યારે એને થતી તકલીફોની વાત મને કરી ત્યારે અમે ડૉક્ટર પાસે ચેક-અપ કરાવ્યું, મેડિકલ ટેસ્ટ કરાવ્યાં, એક્સ-રે લીધા ત્યારે જાણવા મળ્યું. એ પછી અમે એને મુંબઈ બતાવવા લઈ ગયા. ડોક્ટરે સલાહ આપી છે કે ગર્ભાશયની કોથળી કાઢી નાખવી. નહીંતર કૅન્સર વધુ ફેલાશે. આવતા મહિને એનું ઑપરેશન કરવાનું છે. એક અપરિણીત યુવતીની ઓવરીને દૂર કરવાનો મતલબ તમે સમજો છો ને ?’